20. april 1975 fandt der også et køreplansskift sted, hvor HT for alvor gik i gang med at ændre på linjenettet.<ref>"Hovedstadsområdet", ''BYtrafik'' 2/1975, s. 50-51.</ref> For nu hvor der kun var et selskab, kunne man omlægge og sammenlægge linjer uden hensyn til de gamle grænser.<ref name="trafikrevolution" /> Nummeringen af linjerne byggede dog videre på det princip, der var blevet indført i 1951, da linjerne udenfor København fik numre. Linjer til eller gennem det centrale København og Frederiksberg fik et- eller tocifrede numre. Linjer i Københavns Amt fik numre mellem 100 og 199, linjer i Roskilde Amt mellem 200 og 299 og linjer i Frederiksborg Amt mellem 300 og 399. Hvis en linje havde større forgreninger, fik de hver sit nummer.<ref>"Hovedstadsområdet", ''BYtrafik'' 2/1975, s. 51.</ref>
Filosofi Historie Foreninger Organisationer